تورکیه، عراق سرحدین‌دکی گلیشمه‌لره قارشی حرکته گئچیر.
عراقدا 17 اکتبردا باشلایان موصول عملیاتی‌نین آردین‌دان، تلعفر و سینجارداکی گلیشمه‌لر اوزرینه، سرحد شهری سیلوپییه تانک و زره‌لی آراج داشینماسی باشلادیلدی.
تلعفر و سینجار بؤلگه‌سین‌دکی گلیشمه‌لرین میلی گوونلیک تهدیدی اولا‌راق آلقیلانماسی سببیله باشلایان سؤوق ایشی ایله، سیلوپییه قونوش‌لو اولان قوت، آغیر زره‌لی آراجلار ایله تقویه ائدیله‌جک.
پرزیدنت رجب طیب اردوغان، بو داشینما سیگنالینی 29 اکتبردا وئرمیشدی.
اردوغان؛
تلعفر مسئله‌سی، بیزیم اوچون حساس بیر مؤوضوع. تلعفرده بیر دفعه بیز بو ایشه کسین‌لیکله نرمال باخماریق. سینجاردا کسینلیکله نرمال باخماریق. بونو ذاتا بوتون یئتکی‌لی‌لره چوخ آچیق سؤیله‌دیم. دئدیم کی، تلعفر تامامیله تورکمن ائلی. بونون یاری‌سی شیعه، یاری‌سی سنی. بیز، البته، دگرلندیرمه‌نی شیعه، سنی اوزرین‌دن دئییل اصلینده گؤنولوموزون آرزوسو بونا تامامیله مسلمان اولا‌راق باخیریق. آنجاق حشد شعبی بورادا اگر بئله بیر ترور اسدیریرسه کسین‌لیکله بونا اولان جاوابیمیز بیزیم فرق‌لی اولور. بیز ذاتا بو آندا دوهوکدا واریق اما دوهوک مؤوجودلا دئییل داها دا دستکلنمه نقطه‌سینده ده سیلوپییه آیریجا بو آندا قونوشلانمیش وضعیتده‌ییک. داها دا بونو آرتیرماق کیمی بیر چابانین ایچری‌سینده ده اولاجاغیمیزی آیریجا ایفاده ائتمک ایسته‌ییرم. اما تلعفر و سینجار بو آندا بیزیم اوچون حساس هدف‌لرلر. طبیعی نینوا محافظ‌لری، عینی شکیلده پئشمرگه‌لر اونلارین هامیسییلا اورتاق بیر ایش ده داوام ائدیر" دئیه دانیشمیشدی.
